HÁZIREND

Petőfi Sándor Művelődési- Sportház és Könyvtár

A művelődéshez, a szórakozáshoz való jog alapján az intézményt nyitvatartási időben minden érdeklődő látogathatja, igénybe veheti kulturális szolgáltatásait, berendezéseit, felszereléseit és más eszközeit.

Az igénybevétel előzetes egyeztetés alapján, teljes körű felelősségvállalással történhet.

2.

14 éven aluli gyermekek csak a részükre tartott programokat látogathatják, illetve 20 óra után csak szülői felügyelettel tartózkodhatnak az intézményben!

3.

Tanfolyamokon, szakkörökön csak a csoport tagjai tartózkodhatnak.

4.

Az érdeklődők zavartalan művelődése és szórakozása érdekében a közösségi és társas élet szabályainak megfelelő kulturált magatartás az intézmény valamennyi dolgozójának és látogatójának kötelessége.

5.

Ittas egyének a művelődési házat és a könyvtárat nem látogathatják! A rendezvény alatt ittassá vált személy a rendező felszólítására köteles elhagyni az intézményt!

6.

Az intézmény közösségi célokat szolgál, ezért védelme, berendezésének és felszerelésének anyagi felelősséggel történő használata, a tisztaság és a rend megóvása minden látogató kötelessége!

Aki kárt okoz, köteles azt három napon belül megtéríteni!

7.

Az épületben, valamint a bejárat 5 méteres körzetében dohányozni tilos!

8.

Az intézmény elektromos és technikai berendezéseit csak a ház dolgozója, vagy megbízottja kezelheti.

9.

A belépőjegyes rendezvények látogatásának előfeltétele a jegy, vagy bérletvásárlás.

10.

Ruhatár nyitásakor - annak használata kötelező! A látogatók személyes tárgyainak megóvásáért az intézmény nem vállal felelősséget.

11.

Az intézmény helyiségeinek bérbeadása bérleti szerződés megkötése és a bérleti díj megfizetése után történhet.

12.

Minden rendezvény tervezett időpontja előtt legalább két héttel a szervezőnek meg kell keresnie az intézmény igazgatóját vagy megbízottját egyeztetés céljából. Ha a rendezvény bármilyen okból

elmarad, arról a bejelentett időpont előtt egy héttel köteles tájékoztatni az intézmény vezetőjét, vagy megbízottját.

13.

A rendezvényen történt bármilyen különleges eseményről az igazgatót vagy megbízottját haladéktalanul értesíteni kell!

14.

Az intézménnyel kapcsolatos panaszokat, a működésével összefüggő észrevételeket az intézmény igazgatójához lehet eljuttatni.

15.

A házirend szabályait szándékosan megsértőket, rongálókat, az emberi együttélés normáit be nem tartó egyéneket az intézmény igazgatója eltilthatja az intézmény látogatásától.

16.

Minden látogatóra kötelezően vonatkozik a tűz - és munkavédelmi szabályok betartása.

17.

Az intézmény házirendjét mindenki köteles betartani!

Csepreg, 2014. január 1.